מרכז אורלנדו נוירופסיכולוגיה וייעוץ

5401 S. Kirkman Rd. Suite 730כתובת:

Orlando, FL 32819

טלפון: 407-704-7608

פקס: 407-982-8516

ד"ר מרגי ג'סטיק-פיטוניאק

פסיכולוגית קלינית

**הערכה נוירו-פסיכולוגית**

**שם: יונה מוסטין תאריך הדו"ח: 20/08/2018**

**מין: זכר תאריכי מפגשים: 27/06/2018, 14/08/2018**

**גיל: 12 שנים, 5 חודשים תאריך לידה: 07/01/2006**

**סיבת ההערכה:**

יונה הינו ילד בן 12, יד דומיננטית ימין, אשר הגיע להערכה נוירו-פסיכולוגית עקב חשש ההורים לאוטיזם, וכן, חששות לגבי הפרעת קשיי קשב/היפראקטיביות (ADHD), חרדה ודיכאון. אמו של יונה דיווחה כי הוא אובחן לראשונה בגיל 4 עם הפרעה על הספקטרום האוטיסטי (ASD). היא דיווחה שיונה חווה סחרחורת, חוסר איזון, עצבנות, חוסר אנרגיה, חוסר עניין, עייפות, קשיי ריכוז, קושי בביטוי מילולי, שליטה נמוכה בדחפים, שינה לקויה, בכי, רוגז, חרדה והתנהגות פרועה. יונה עתיד להתחיל כיתה ז', ולפי דיווח אמו, יש לו ציונים טובים.

**רקע התפתחותי:**

אמו של יונה מדווחת כי הוא נולד בטורונטו, קנדה, לאחר הריון תקין. לא דווח על בעיות בריאותיות לפני או אחרי הלידה. לפי דיווח האם, יונה החל ללכת ולדבר משפטים ראשונים סביב גיל 10 חודשים, והרכיב משפטים קצרים בגיל 4. האם דיווחה כי החלה נסיגה בשפתו של יונה כאשר היה בן 12 חודשים ושהוא המציא שפה משלו. הוא החל בטיפול בדיבור בגיל 3 וממשיך לקבל טיפולים. אמו של יונה דיווחה שהוא קיבל טיפול בריפוי בעיסוק מגיל 3 עד גיל 6. לא דווח על טיפולי פיזיותרפיה. ליונה שני אחים (בני 7, ושנתיים) ואחות (בת 9), והוא מתגורר עם הוריו ואחיו.

יונה עתיד להתחיל כיתה ז' בחטיבת הביניים "אבלון", אשר במחוז אורנג'. אמו דיווחה שיש לו תכנית לימוד פרטנית (IEP). לא דווח על הישארות כיתה. אמו של יונה דיווחה על כך שיש לו קשיי חברתיים עם בני גילו וכי הוא מסתדר טוב יותר עם ילדים צעירים ממנו. היא דיווחה שיש לו קשיים בקואורדינציה וביכולות המוטוריקה העדינה. לא דווח על בעיות התנהגותיות בבית הספר.

אמו של יונה דיווחה כי יונה צורך תזונה בריאה ומבצע פעילות גופנית מספקת. היא דיווחה על צריכת קופאין מינימלית. אמו של יונה דיווחה שהוא לוקח אדרל (10 מ"ג), ופלואוקסטין (40 מ"ג) מדי יום. לפי דיווח האם, יונה מקבל הדרכה קבוצתית של כישורים חברתיים, והיא מאמינה שזה מועיל. לא דווח על מצבים רפואיים חמורים, פציעות, ניתוחים או טיפול פסיכיאטרי. אמו של יונה דיווחה על היסטוריה משפחתית של אוטיזם והפרעות קשיי וריכוז.

**מקורות הממצאים:**

ראיון קליני, וקסלר להערכת אינטליגנציה עבור ילדים-מהדורה חמישית (V-WISC), סקלת זיכרון ילדים (CMS), מבחן וקסלר להישגים אינדיבידואלים מהדורה 3 (WIAT-III), NEPSY-II (העתקת צורות), מבחן קונרס לביצועים רציפים מהדורה 3 (Conners CPT-3), מערכת להערכת התנהגות עבור ילדים מהדורה 3 (3-BASC):דיווח הורים וילד, מתוך דליס-קפלן מערכת תפקודים ניהוליים (KEFS-D): שטף פונמי (FAS) והעדפת מילה-צבע, Trail Making Test (TMT), לוח מחורץ (Grooved Pegboard), סקלת התנהגות אדפטיבית של וינלנד מהדורה 3 (Vineland-3) וסקלת דירוג ספקטרום אוטיסטי (ASRS).

**תצפיות התנהגותיות:**

הופעתו של יונה הייתה מסודרת ונקיה. הוא נראה בגובה ממוצע ומשקל תקין לגילו. הוא התהלך באופן עצמאי בהליכה יציבה. דיברו ועוצמת קולו היו בגבולות הנורמלי. קשר עין והתנועות המוטוריות שלו היו בגבולות הנורמלי. הוא הציג אפקט חרדתי במטלות בהן התקשה וסף תסכול נמוך במבחנים הדורשים תשומת לב מתמשכת. הוא שיתף פעולה והראה מאמץ טוב. נראה כי הוא עושה כמיטב יכולתו. נראה כי התוצאות תקפות ואמינות ומשקפות את יכולותיו ואת רמת תפקודו הנוכחית.

**תוצאות המבחן וממצאים:**

בוצע שימוש במבחן הוקסלר (V-WISC) בכדי להעריך את התפקוד הקוגניטיבי של יונה בהשוואה לבני גילו. ציון ה IQ הכולל של יונה הוא 87 ונמצא בטווח הממוצע נמוך, באחוזון 19. ציונו בתחום זיכרון העבודה היה גבוה בצורה מובהקת בהשוואה לציונו בתחום מהירות עיבוד.

בתחום ההבנה המילולית, יונה השיג ציון של 86, אשר נמצא בטווח מתחת לממוצע, באחוזון 18. יונה הציג ביצוע בטווח הממוצע נמוך (אחוזון 25) בתת המבחן של יכולות מילוליות מופשטות. הוא הציג ביצוע בטווח הממוצע נמוך (אחוזון 16) בתת המבחן של ידע מילולי/התפתחות שפה.

בתחום החזותי מרחבי, יונה השיג ציון של 84, אשר נמצא בטווח הממוצע נמוך, באחוזון 14 לגילו. הוא הציג ביצוע בטווח הממוצע נמוך (אחוזון 25) בתת המבחן של הרכבה חזותית מופשטת. הוא הציג ביצוע בטווח הלקוי (אחוזון 9) בתת המבחן של יכולת פתרון בעיות חזותיות.

בתחום החשיבה הפלואידית, יונה השיג ציון של 88, אשר נמצא בטווח הממוצע נמוך, באחוזון 21 לקבוצת הגיל שלו. הוא הציג ביצוע בטווח הממוצע נמוך (אחוזון 25) בתת המבחן של חשיבה פלואידית חזותית-מרחבית. הוא הציג ביצוע בטווח הממוצע נמוך (אחוזון 25) בתת המבחן של חשיבה כמותית ואנלוגית.

בתחום זיכרון העבודה, יונה השיג ציון של 97, אשר נמצא בטווח הממוצע, באחוזון 42 לגילו. הוא הציג ביצוע בטווח הממוצע גבוה (אחוזון 84) בתת המבחן של זכירה מילולית מיידית של מספרים. הוא הציג ביצוע בטווח הלקוי (אחוזון 9) בתת המבחן של זכירה וסידור תמונות ברצף.

בתחום מהירות העיבוד, יונה השיג ציון של 75, אשר נמצא בטווח הלקוי, באחוזון 5 לגילו. הוא הציג ביצוע בטווח הלקוי (אחוזון 5) בתת המבחן של יכולת סקירה חזותית, ובטווח הלקוי (אחוזון 9) בתת המבחן של מהירות עיבוד ויזו-מוטורית.

**סקלת זיכרון ילדים**

בוצע שימוש בסקלת זיכרון ילדים (CMS) בכדי להעריך את הזיכרון, הקשב וריכוז והלמידה. במבחני זיכרון חזותי, ביצועיו של יונה היו בטווח הלקוי במבחנים הדורשים היזכרות מיידית, וביצועיו היו בטווח הלקוי במבחנים הדורשים היזכרות מושהית. במבחני זיכרון מילולי, ביצועיו היו בטווח הלקוי במבחנים הדורשים היזכרות מיידית, וביצועיו היו בטווח הלקוי במבחנים הדורשים היזכרות מושהית. ביצועיו היו בטווח הממוצע במבחנים של קשב וריכוז. ביצועיו היו בטווח הלקוי במבחנים של למידה. ה'זיכרון הכללי' המורכב של יונה הוא 57, נמצא בטווח הלקוי, באחוזון 1>.

|  |  |  |  |
| --- | --- | --- | --- |
| **תחום יסוד** | **מדד** | **אחוזונים** | **תיאור** |
| חזותי מיידי | 66 | 1 | לקוי |
| חזותי מושהה | 75 | 5 | לקוי |
| מילולי מיידי | 66 | 1 | לקוי |
| מילולי מושהה | 69 | 2 | לקוי |
| קשב/ריכוז | 103 | 58 | ממוצע |
| למידה | 66 | 1 | לקוי |
| זיכרון כללי | 57 | 1> | לקוי |

**מבחן קונרס לביצועים רציפים מהדורה 3 (Conners CPT-3)**

מבחן ה 3-CPT מערב שמירה על קשב חזותי לגירוי עמום וחזרתי לזמן ממושך. מבחן ה 3-CPT מעריך חוסר קשב לגירוי (שגיאות השמטה), תגובות אימפולסיביות לגירוי (שגיאות תגובת יתר), זמן תגובה ושונות בזמן התגובה במהלך הניסויים. פרופיל הציונים של יונה ודפוס התגובות קשור בסבירות גבוהה מאוד לקיומה של הפרעה עם מאפיינים של קשיי קשב, ומצביע על סימנים הקשורים לחוסר קשב ודריכות.

|  |  |  |  |  |
| --- | --- | --- | --- | --- |
| **מדד** | **ציון T** | **אחוזונים** | **תיאור** | **פרשנות** |
| השמטות | 65 | 94 | גבוה | שיעור מעל הממוצע של החמצת מטרות. |
| תגובות יתר | 60 | 84 | גבוה | שיעור גבוה של תגובות שגויות ל 'לא-מטרה'. |
| זמן תגובה (HRT) | 65 | 94 | איטי למדי | ממוצע מהירות התגובה איטי מאוד. |
| שונות | 66 | 95 | גבוה | שונות גבוהה בזמן התגובה באופן עקבי. |

**תפקודים ניהוליים:**

נמצא כי ביצועיו של יונה משתנים במבחנים של תפקודים קוגניטיביים מסדר גבוה. ביצועו היה בטווח הממוצע נמוך (אחוזון 25) כאשר נדרש לשליפה מהירה מהלקסיקון המילולי שלו. ביצועו היה בטווח הלקוי (אחוזון 1>) במשימה אשר דרשה ממנו להגיב למספר רב של גירויים מורכבים. הוא הפגין אינהיביציה מילולית לקויה (אחוזון 5) כאשר הוצגו בפניו בחירות של צבע ומילה.

**אינטגרציה ויזו-מוטורית**

במבחנים של אינטגרציה ויזו-מוטורית, יונה הציג ביצוע בטווח הממוצע. בתת מבחן של העתקת צורות מתוך NEPSY-II, ציונו של יונה נמצא בין אחוזון 51 לאחוזון 75, לבני גילו.

**תפקוד מוטורי**

במבחן של מהירות המוטוריקה העדינה וקואורדינציה, יונה הציג ביצוע בטווח הממוצע נמוך כאשר השתמש בידו הדומיננטית (אחוזון 14) ובטווח הלקוי כאשר השתמש בידו הלא דומיננטית (אחוזון 1>). האופנויות החזותית והשמיעתית נראו תקינות.

**תפקודי שפה**

בוצע שימוש בסוללת מבחני השפה של מבחן וקסלר להישגים אינדיבידואלים מהדורה 3 (WIAT-III), על מנת להעריך את כישורי השפה של יונה מבחינת הבנה וההבעה. יונה הציג ביצוע בטווח הממוצע נמוך בתת מבחן 'הבנת הנשמע' וביצוע בטווח הממוצע בתת מבחן 'הבעה בעל פה'. הציון המורכב של יונה ב'שפה מדוברת' הוא 90, ונמצא בטווח הממוצע, באחוזון 25.

|  |  |  |  |
| --- | --- | --- | --- |
| **תת מבחן** | **ציון תקן** | **אחוזונים** | **תיאור** |
| הבנה הנשמע | 88 | 21 | ממוצע נמוך |
| הבעה בעל פה | 95 | 37 | ממוצע |

|  |  |  |  |
| --- | --- | --- | --- |
| **תת מבחן מורכב** | **ציון תקן** | **אחוזונים** | **תיאור** |
| אוצר מילים סביל | 88 | 21 | ממוצע נמוך |
| הבנת השיח בעל פה | 91 | 27 | ממוצע |
| אוצר מילים הבעתי | 89 | 23 | ממוצע נמוך |
| שטף מילולי בעל פה | 95 | 37 | ממוצע |
| שינון משפטים | 104 | 61 | ממוצע |

**תפקוד פסיכולוגי**

**ראיון קליני**

אמו של יונה תיארה אותו כאמפטי, אדיב, עדין, מתחשב ואינטליגנט. היא דיווחה שיש לו זיכרון מדהים. היא ביטאה חששות בנוגע לסף תסכול נמוך, נוקשות, אימפולסיביות, נטייה להתפרץ על אחרים, דפוסי דיבור מוזרים ודיווחה על עצבות. היא דיווחה שיש לו כישורים חברתיים לקויים וכי הוא נאבק כדי להחזיק שיחה בסיסית עם בני גילו. היא דיווחה שהוא מאוד רגיש, אימפולסיבי, פרפקציוניסט וחרד. היא דיווחה שהוא נהיה מאוד מתוסכל כאשר הוא עושה טעויות. היא דיווחה שהוא זקוק לתזכורות על מנת לשמור על היגיינה אישית, ועל מנת לא לעסוק בהתנהגויות שלא הולמות מבחינה חברתית. במהלך האבחון, יונה שיתף פעולה והראה מוטיבציה לבצע כהלכה. הוא הפגין חרדה וסף תסכול נמוך. תהליכי חשיבתו נראו קוהרנטיים ומכווני מטרה. לא היו עדויות למחשבות מורבידיות או מוזרות. יונה לא הראה מסוכנות לעצמו או לאחרים.

**מערכת הערכת התנהגות עבור ילדים מהדורה 3 (3-BASC)- סולם דירוג הורים**

אמו של יונה השלימה את גרסת דיווח ההורים של 3-BASC, על מנת לספק מידע בנוגע לתפקודו הרגשי/התנהגותי בהשוואה לבני גילו. בתחום הקליני, הסולמות היפראקטיביות, חרדה, דיכאון, קשיי הקשב ולא-טיפוסי (א-טיפיקלי), נמצאו בטווח המובהק מבחינה קלינית, וסולם הסומטיזציה נמצא בטווח הסיכון. בתחום ההסתגלות, הסולם תקשורת פונקציונלית נמצא בטווח המובהק מבחינה קלינית, והסולמות הסתגלות, יכולות חברתיות ופעילויות יומיומיות נמצאו בטווח הסיכון.

|  |  |
| --- | --- |
| **תחומי שאלון 3-BASC** | **דירוג הורים** |
| **בעיות החצנה**  | **בסיכון** |
| היפראקטיביות | מובהק מבחינה קלינית |
| תוקפנות | ממוצע |
| בעיות התנהגות | ממוצע |
| **בעיות הפנמה** | **מובהק מבחינה קלינית** |
| חרדה | מובהק מבחינה קלינית |
| דיכאון | מובהק מבחינה קלינית |
| סומטיזציה | בסיכון |
| **מדד סימפטומים התנהגותיים\*** | **מובהק מבחינה קלינית** |
| לא-טיפוסי (א-טיפיקלי) | מובהק מבחינה קלינית |
| רתיעה | מובהק מבחינה קלינית |
| בעיות קשב | מובהק מבחינה קלינית |
| **כישורי הסתגלות** | **בסיכון** |
| הסתגלות | בסיכון |
| כישוריים חברתיים | בסיכון |
| מנהיגות | ממוצע |
| פעילויות יומיומיות | בסיכון |
| תקשורת פונקציונלית | מובהק מבחינה קלינית |

 \*כולל סולמות היפראקטיביות, תוקפנות, דיכאון וקשיי קשב.

**מערכת הערכת התנהגות עבור ילדים מהדורה 3 (3-BASC)- דיווח עצמי**

יונה השלים את גרסת דיווח עצמי של 3-BASC. בתחום הקליני, הסולמות לא-טיפוסי (א-טיפקלי), מוקד השליטה, לחץ חברתי, חרדה, דיכאון, תחושת חוסר יכולת, סומטיזציה וקשיי קשב נמצאו בתוך הטווח המובהק מבחינה קלינית, וסולם ההיפראקטיביות נמצא בטווח הסיכון. בתחום ההסתגלות, הסולם יחסים בינאישיים נמצא בטווח המובהק מבחינה קלינית, וסולם הסתמכות עצמית נמצא בטווח הסיכון.

|  |  |
| --- | --- |
| **תחומי שאלון 3-BASC** | **דירוג עצמי** |
| **בעיות בבית הספר** | **ממוצע** |
| יחס לבית הספר | ממוצע |
| יחס למורים | ממוצע |
| חיפוש ריגושים | ממוצע |
| **בעיות הפנמה** | **מובהק מבחינה קלינית** |
| לא-טיפוסי (א-טיפיקלי) | מובהק מבחינה קלינית |
| מוקד שליטה | מובהק מבחינה קלינית |
| לחץ חברתי | מובהק מבחינה קלינית |
| חרדה | מובהק מבחינה קלינית |
| דיכאון | מובהק מבחינה קלינית |
| תחושת חוסר יכולת | מובהק מבחינה קלינית |
| סומטיזציה | מובהק מבחינה קלינית |
| **חוסר קשב/היפראקטיביות** | **בסיכון** |
| קשיי קשב | מובהק מבחינה קלינית |
| היפראקטיביות | בסיכון |
| **מדד סימפטומים רגשיים** | **מובהק מבחינה קלינית** |
| **הסתגלות אישית** | **בסיכון** |
| יחסים עם ההורים | ממוצע |
| יחסים בינאישיים | מובהק מבחינה קלינית |
| הערכה עצמית | ממוצע |
| הסתמכות עצמית | בסיכון |

**סקלת דירוג ספקטרום אוטיסטי (ASRS)- דיווח הורים**

אמו של יונה השלימה את סקלת דירוג ספקטרום אוטיסטי (ASRS), הסקלה עוצבה בכדי להעריך סימפטומים התנהגותיים שקשורים להפרעה על הספקטרום האוטיסטי (ASD). דירוג ההורים מציע שליונה יש קושי בפיתוח ושמירה על מערכות יחסים; שימוש בשפה שעשויה להיות חזרתית, לא מובנית או לא קונבנציונלית; עיסוק בהתנהגויות חסרות תכלית וחזרתיות; סבילות לשינוי; תגובת יתר לחוויות חושיות מסוימות; ומיקוד הקשב תוך התעלמות מהפרעות.

|  |  |  |  |
| --- | --- | --- | --- |
| **סולמות- ASRS** | **ציוני T** | **אחוזונים** | **סיווג** |
| חברתי/תקשורת | 59 | 82 | ממוצע |
| התנהגויות בלתי רגילות | 67 | 96 | גבוה |
| ויסות עצמי | 71 | 98 | מאוד גבוה |
| ציון כולל | 69 | 97 | גבוה |
| סקלת V-DSM | 69 | 97 | גבוה |

|  |  |  |  |
| --- | --- | --- | --- |
| **סולמות טיפול- ASRS** | **ציוני T** | **אחוזונים** | **סיווג** |
| חיברות עם עמית | 77 | 99< | מאוד גבוה |
| חיברות עם מבוגר | 69 | 97 | גבוה |
| הדדיות חבתי/רגשי | 56 | 73 | ממוצע |
| שפה לא-טיפוסית | 63 | 91 | מעט גבוה |
| סטראוטיפיות | 66 | 95 | גבוה |
| נוקשות התנהגותית | 67 | 96 | גבוה |
| רגישות חושית | 71 | 98 | מאוד גבוה |
| קשב | 64 | 92 | מעט גבוה |

**תפקוד אדפטיבי**

אמו של יונה השלימה את שאלון וינלנד מהדורה 3 (Vineland-3), על מנת לספק מידע בנוגע לתפקוד האדפטיבי של יונה בהשוואה לבני גילו. בתחום התקשורת, יונה קיבל ציון תקן של 81, אשר נמצא בטווח הממוצע נמוך, באחוזון 10. בתחום מיומנויות יומיומיות, הוא קיבל ציון תקן של 62, אשר נמצא בטווח הלקוי, באחוזון 1. בתחום החיברות, הוא קיבל ציון תקן של 54, אשר נמצא בטווח הלקוי, באחוזון <1. הציון המורכב הכולל של התנהגות אדפטיבית הוא 66, ונמצא בטווח הלקוי, באחוזון 1.

**סיכום:**

יונה הינו ילד בן 12, ימני, אשר הגיע להערכה נוירו-פסיכולוגית עקב חשש ההורים לאוטיזם, וכן חששות לגבי הפרעת קשב וריכוז/היפראקטיביות (ADHD), חרדה ודיכאון. אמו של יונה דיווחה כי הוא אובחן לראשונה בגיל 4 עם הפרעה על הספקטרום האוטיסטי (ASD). היא דיווחה שהוא חווה סחרחורת, חוסר איזון, עצבנות, חוסר אנרגיה, חוסר עניין, עייפות, קשיי ריכוז, קושי בביטוי מילולי, שליטה נמוכה בדחפים, שינה לקויה, בכי, רוגז, חרדה והתנהגות פרועה. יונה עתיד להתחיל כיתה ז', ואמו דיווחה שיש לו ציונים טובים.

התוצאות מראות שהתפקוד הקוגניטיבי הכללי של יונה נמצא בטווח הממוצע נמוך, עם נקודת חוזק שהיא תחום זיכרון העבודה, ונקודת חולשה שהיא תחום מהירות העיבוד. תפקוד הזיכרון הכללי שלו היה בטווח הלקוי ביצועיו במבחני למידה היו לקויים. ביצועיו במבחנים קצרים של קשב וריכוז היו בטווח הממוצע. ביצועיו במבחן של קשב חזותי ממושך נמצאו קשורים בסבירות גבוהה מאוד לקיומה של הפרעה עם מאפיינים של קשיי קשב, ומצביע על סימנים הקשורים לחוסר קשב ודריכות. נמצא כי ביצועיו משתנים במבחנים של תפקודים קוגניטיביים מסדר גבוה, עם גישה ללקסיקון המילולי שלו בטווח הממוצע נמוך וליקויים באינהיביציה המילולית ובפיצול הקשב. האינטגרציה הויזו-מוטורית שלו היתה ממוצעת. מהירות המוטוריקה העדינה והקואורדינציה שלו נמצאו ממוצעות נמוכות כאשר השתמש ביד הדומיננטית שלו ולקויות כאשר השתמש ביד הלא דומיננטית. הבנת הנשמע היתה ממוצעת נמוכה וההבעה בעל פה היתה ממוצעת.

דירוג ההורים את תפקודו הרגשי/התנהגותי מציע שהוא מפגין באופן מובהק התנהגויות שקשורות להיפראקטיביות, חרדה, דיכאון, בעיות קשב, לא טיפוסיות (א-טיפקליות) ורתיעה, ובנוסף, מפגין באופן מתון, יותר התנהגויות שקשורות לסומטיזציה בהשוואה לבני גילו. הדירוגים בסולם זה מצביעים על קשיים מובהקים בתקשורת פונקציונלית, וקשיים מתונים בהסתגלות, בכישורים חברתיים ובפעילויות יומיומיות, בהשוואה לבני גילו. במדד דיווח עצמי, יונה דיווח על קשיים מובהקים בהתנהגויות לא טיפוסיות (א-טיפיקליות), במוקד השליטה, בלחץ החברתי, בחרדה, בדיכאון, בתחושת חוסר יכולת, בסומטיזציה ובקשיי קשב, וכן, קשיים מתונים בהיפראקטיביות, בהשוואה לבני גילו. הוא דיווח על קשיים מובהקים ביחסים בינאישיים וקשיים מתונים בהסתמכות העצמית. דירוג ההורים בסקלה אשר עוצבה בכדי להעריך סימפטומים התנהגותיים של הפרעה על הספקטרום האוטיסטי (ASD), מצביעים על כך שיונה מפגין מספר התנהגויות שקשורות ל ASD, כולל קשיים בחיברות עם עמיתים, בחיברות עם מבוגרים, שפה לא טיפוסית (א-טיפיקלית), התנהגויות סטראוטיפיות, נוקשות התנהגותית, קשיים ברגישות החושית ובקשב. דירוג ההורים את ההתנהגות האדפטיבית מצביעים על מיומנויות תקשורתיות מתחת לממוצע, וליקויים בחיברות ובמיומנויות היומיומיות.

**התרמות והמלצות:**

התוצאות תואמות את האבחנה הקודמת של יונה לגבי הפרעה על הספקטרום האוטיסטי (ASD), המחייבת תמיכה, עקב קשיים בחיברות, התנהגויות חריגות, קשיי ויסות עצמי, וכן, ליקויים במיומנויות היומיומיות. התוצאות תואמות את האבחנה המשותפת להפרעת קשיי קשב/היפראקטיביות (ADHD), בעיקר מצג לא קשוב, כפי שמעידים הביצועיים הלקויים במבחני מהירות עיבוד, זיכרון, למידה, קשב חזותי מתמשך ופיצול הקשב. ביצועיו של יונה במבחני מהירות המוטוריקה העדינה וקואורדינציה מצביעים על אפשרות של הפרעת התפתחות בקואורדינציה (DCD). בעיות בהתנהגות ובמצבי הרוח הן מופע משני להשפעה השלילית של בעיותיו בחיברות, התנהגויות חריגות, נוקשות התנהגותית וחוסר קשב, על תפקודו היומיומי.

נראה שליונה יש קשיים בחיברות ובפעילויות היומיומיות. נראה שיש לו קשיים במטלות המצריכות קשב וריכוז. הוא עשוי להיות מוסח בקלות במהלך ביצוע מטלות, וזקוק לזמן מוגבר בכדי להשלים את המטלות. נראה שהוא עשוי להתקשות בזיהוי והבנת נקודת המבט של האחר. הוא עשוי להתקשות במטלות הדורשות מוטוריקה עדינה מהירה.

סביר להניח שיונה ייתרם מהמשך קבלת התאמות לימודיות ותמיכה בבית ספר דרך תכנית לימוד פרטנית (IEP) שיש לו. מומלץ להמשיך את הטיפול בדיבור. כדי שההתאמות הלימודיות יכללו: מקום ישיבה מועדף, תוספת זמן להשלמת מטלות, סביבת בחינה המוגבלת בהסחות ועידוד יזימה וסקירה של העבודה השלמה. הוא עשוי להזדקק להבניה מוגברת בארגון של מטלות ומשימות, ולהיתרם משימוש ביומן תכנון יומי. הוא עשוי להיתרם מהודעה מוקדמת על שינויים בלוח הזמנים שלו, כאשר זה אפשרי.

סביר להניח שהמשך הניהול התרופתי ואימון מיומנויות חברתיות עשויים להועיל ליונה, כמו כן, גם טיפול התנהגותי. ניתוח התנהגות יישומי (ABA) עשוי לעזור לו בשיפור הקשב, החיברות והפעילויות של מיומנויות יומיומית. שירותים המסייעים להוריו בפיתוח התערבויות התנהגותיות בבית בכדי לטפל בבעיות הקשורות לקשב, תקשורת פונקציונלית ופעילויות יומיומיות, עשויים להיות מועילים.

מומלץ לבצע הערכה של מרפאה בעיסוק בכדי להעריך בעתיד את הכישורים המוטורים של יונה.

**אבחנות:**

F84.0 הפרעה על הספקטרום האוטיסטי, הדורשת תמיכה, ללא ליקוי אינטלקטואלי, ללא ליקוי שפתי.

F90.0 הפרעת קשיי קשב/היפראקטיביות, בעיקר מצג לא קשוב.

F43.25 הפרעת הסתגלות עם הפרעה מעורבת של רגשות והתנהגות.

תודה שהפנית את יונה להערכה במשרדנו. שירותי ייעוץ והדרכת הורים התנהגותית זמינים במשרדנו. בבקשה צור איתנו קשר לקבלת סיוע נוסף.

ד"ר מרגי ג'סטיק-פיטוניאק

מ.ר. בפסיכולוגיה, FL PY9815, פסיכולוגית קלינית.

מרכז אורלנדו לניורופסיכולוגיה וייעוץ.